Paška, Pavol, predseda NR SR (2013-01-29):
Ďakujem pekne. Odzneli návrhy na doplnenie a zmenu programu 14. schôdze, budeme teraz o návrhoch hlasovať. Ako o prvom budeme hlasovať o návrhu, ktorý podal pán predseda výboru pre sociálne veci, pán Podmanický. Hlasujeme. (Hlasovanie.) 145 prítomných, 91 bolo za, 53 sa zdržalo, 1 nehlasoval. Návrh sme schválili. Pán poslanec Frešo podal návrh, ktorý bol identický, len žiadal o lehotu 15 dní. Budeme hlasovať. (Hlasovanie.) 144 prítomných, 62 za, 81 proti, 1 sa zdržal. Návrh sme neschválili. Pán predseda výboru pre životné prostredie žiada vládu o predloženie komplexnej analýzy environmentálnych dopadov pri realizácii projektu zimných olympijských hier 2020. Hlasujeme. (Hlasovanie.) 144 prítomných, 56 za, 4 proti, 84 sa zdržalo. Návrh sme neschválili. Pani poslankyňa Gibalová žiada správu od ministra životného prostredia o vyhlásení chráneného územia. (Hlasovanie.) 143 prítomných, 62 za, 1 proti, 80 sa zdržalo. Návrh sme neschválili. Pán poslanec Novotný žiada ministerku zdravotníctva o správu o aktuálnej situácii v nemocnici Žilina. (Hlasovanie.) 144 prítomných, 64 za, 10 proti, 70 sa zdržalo. Návrh sme neschválili. Pán poslanec Štefanec žiada správu o rokovaní vlády o stave rokovaní vlády s U. S. Steelom. (Hlasovanie.) 143 prítomných, 62 za, 4 proti, 77 sa zdržalo. Návrh sme neschválili. Pán poslanec Hlina mal tri návrhy. Prvý, žiadal presunúť bod, ktorý sme fixne určili na siedmy rokovací deň, to je štvrtok budúci týždeň na 9:00 hod., ešte na predchádzajúcich schôdzach, na poobedňajšie hodiny. Hlasujeme. (Hlasovanie.) 142 prítomných, 46 za, 74 proti, 20 sa zdržalo, 2 nehlasovali. Návrh sme neschválili. Druhý návrh dal, aby sme nerokovali ako o prvom bode 14. schôdze a nepokračovali v prerušenej rozprave v druhom čítaní o vládnom návrhu zákona č. 309. (Hlasovanie.) 140 prítomných, 37 za, 78 proti, 23 sa zdržalo, 2 nehlasovali. Návrh sme neschválili. A tretí návrh bol, aby bod č. 74 bol zaradený na rokovanie po rokovaní o bode č. 44. Dobre? Je to tak? (Súhlasná reakcia.). Hlasujeme. (Hlasovanie.) 143 prítomných, 141 za, 1 proti, 1 sa zdržal. Tento návrh sme schválili. Pán podpredseda Národnej rady žiadal správu, o ktorej sme už hlasovali pri návrhu pána poslanca Podmanického aj pána poslanca Freša, s tým, že navrhol ale iný termín, a to je koniec februára. Hlasujeme. (Hlasovanie.) 145 prítomných, 62 za, 81 proti, 1 sa zdržal, 1 nehlasoval. Návrh sme neschválili. Pán podpredseda mal ešte návrh, aby sme pre rokovanie o bode pod č. 77, je to tlač 336, určili fixný termín, ktorý nestanovil. Hlasujeme. (Hlasovanie.) 144 prítomných, 62 za, 81 proti, 1 sa zdržal. Návrh sme neschválili. Pán poslanec Mikloško návrh nepodal. Posledný bol návrh pána poslanca Matoviča zaradiť bod č. 73 na rokovanie za bod č. 55. (Hlasovanie.) 143 prítomných, 134 za, 7 sa zdržali, 2 nehlasovali. Návrh sme schválili. Poprosím vás, dámy a páni, budeme hlasovať teraz o návrhu programu 14. schôdze aj so schválenými zmenami. (Hlasovanie.) 144 prítomných, 83 za, 8 boli proti, 52 sa zdržalo, 1 nehlasoval. Schválili sme program 14. schôdze. Otvoríme ho bodom, kde budeme pokračovať v prerušenej rozprave v druhom čítaní o vládnom návrhu zákona č. 309 o podpore obnoviteľných zdrojov energie. Ešte predtým vás chcem informovať, že o 16:30 hod. prerušíme rozpravu, aby sme mohli prerokovať návrh na voľbu predsedu Správnej rady Ústavu pamäti národa, a po prednesení návrhu a skončení rozpravy by sme vykonali voľbu. O ostatných prerokovaných návrhoch budeme vždy hlasovať o 11:00 hod. a o 17:00 hod., pokiaľ sa nedohodneme počas priebehu schôdze inak. Poprosím pána ministra, aby zaujal miesto, aj pán spravodajca. Písomne zostalo prihlásených ešte dvadsaťšesť poslancov. Ako prvý požiadal o slovo pán spravodajca. Pán poslanec, nech sa páči, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 334.)